बीजलबा के एक भी व्यक्ति का योजना में चयन नहीं
नैनवां| बीजलबागांव में टापरी में जीवनयापन कर रहे दो परिवारों का चयन प्रधानमंत्री आवास योजना में करने के लिए मंगलवार को एसडीएम को ज्ञापन दिया। बीजलबा गांव में टपरी में जीवनयापन कर रहे दो परिवार विधवा ममता शोनाथ के पास कोई आवास नहीं है फिर भी इन लोगों का चयन प्रधानमंत्री आवास योजना में नहीं हुआ। इतना ही नहीं इस गांव के एक भी व्यक्ति का चयन प्रधानमंत्री आवास योजना में नहीं हुआ है।
नेहरू युवा मंडल संस्थान अध्यक्ष सीताराम मीणा के नेतृत्व में वार्ड पंच रामघणी, एसएमसी अध्यक्ष मोरपाल मीणा, शोनाथ, ममता सहित अन्य लोगों ने इस मामले में एसडीएम को ज्ञापन दिया है। जिसमें लिखा कि प्रधानमंत्री आवास योजना में गांव के किसी भी व्यक्ति का चयन नहीं किया गया है। जबकि दो परिवार शोनाथ विधवा ममता टपरी में रहकर मजदूरी करके अपने परिवार का जीवनयापन कर रहे है। इतना ही नहीं ममता की दोनों पुत्रियां नीतू (8) ज्योति (6) स्कूल में एक पुत्र निंकी (3) आगंनबाडी केंद्र पर पढ़ने जाता है। इसके अलावा शोनाथ का परिवार मेहनत तजदूरी करके अपने परिवार का पालन पोषण कर रहा है। ज्ञापन में इन दोनों परिवारों सहित अन्य आवासहीन परिवारों के नाम प्रधानमंत्री आवास योजना में जोड़ने की मांग की है। एसडीएम डीएस मीणा ने मूल ज्ञापन को ही बीडीओ को भेजकर कार्रवाई के निर्देश दिए है। उधर, बीडीओ नेतराम मीणा ने बताया कि बीजलबा गांव के दो परिवार के लोगों का ज्ञापन मिला है। इनका प्रधानमंत्री आवास योजना में चयन करवाने के लिए परिपत्र भरवाकर सीईओ को भेजा जाएगा।
नैनवां। ज्ञापन देने आए बीजलबा गांव के दो परिवार के लोग।
hin_Deva hin_Deva hin_Deva hin_Deva